Arkivsak-dok. 14 - 16 

Saksbehandler: Ingunn O. Bjerkelo

Behandles av: Møtedato:

Sandnes Eiendomsselskap KF 16.03.2016

**Statusrapport februar 2016 – ny hovedbrannstasjon med øyeblikkelig hjelp, legevakt og ambulansesentral**

**Saken gjelder:**

I denne saken legges frem status for prosjektet ny hovedbrannstasjon med øyeblikkelig hjelp, legevakt og ambulansesentral vedtatt gjennom økonomiplan og oppdrag gitt av rådmannen.

**Status:**

**Generelt**

* Prosjekt: 4002501, 10014, 10013 og 10016
* Prosjektansvarlig: Ingunn O Bjerkelo
* Prosjektleder: Jon Aarrestad, Epcon AS
* Arbeidsomfang: BRA 12 674 m2
* Entrepriseform: Modifisert totalentreprise
* Reguleringsstatus: Reg.plan nr. 2014108, sluttbehandlet feb. 2015.
* Godkjent budsjett: 520,5 mill kr (K2)
* Dagmultbelagte frister:

Det er lagt inn dagmulktbelagte frister i konkurransegrunnlaget for totalentreprisen:

* Sluttfrist
* Ved råbygg i henhold til omforent framdriftsplan
* Tett bygg i henhold til omforent framdriftsplan
* Frist for overlevering av FDV-dokumentasjon

Byggeriet er inndelt i 5 byggetrinn:

Trinn 1 Legevakt og øyeblikkelig hjelp

Trinn 2 Gymsal og ambulansesentral, 110-sentral

Trinn 3 Vognhall, kontorer og hotelldel

Trinn 4 Vaskehall

Trinn 5 Utendørsområde

**Plan**

* IG-søknad graving april 2015 - gitt
* Tekniske planer april 2015 – delt opp iht. framdrift i prosjektering, skiltplan gjenstår
* Utbyggingsavtale april 2015 - inngått
* Markering første spadetak mai 2015 - utført
* Oppstart gravearbeidene mai 2015 - utført
* Oppstart elementmontasje november 2015 - igangsatt
* Oppstart utarbeidelse av husleiekontrakter høsten 2015 – igangsatt
* Overlevert bygg februar 2017
* Prøvedrift tekniske anlegg 1 år fram til februar 2018

**HMS**

* SHA-koordinator for både prosjekteringsfasen og gjennomføringsfasen engasjert via rammeavtale med Epcon AS.
* Vernerunder gjennomføres hver 14. dag i byggefasen (onsdager oddetallsuker).
* HMS-plan er utarbeidet og gjennomgått.
* Totalentreprenør har utarbeidet personlige sikkerhetsinstruks som hver deltaker i prosjektet må lese og signere når de ankommer byggeplass.
* Dokumentasjon på underentreprenører som ikke var sendt prosjektleder, ble etterspurt. Totalentreprenør leverer fortløpende. En av underentreprenørene hadde et utestående skattekrav, dette er betalt inn og BH har mottatt dokumentasjon på dette.

|  |  |  |
| --- | --- | --- |
| **Status hendelser i prosjektet:** | | |
|  | Siden forrige rapportering | Totalt kontrakt |
| Vernerunder | 3 | 15 |
| HMS info møter (ref. [Forskriftskrav](http://lovdata.no/dokument/SF/forskrift/2011-12-06-1355#KAPITTEL_9)) | 3 | 3 |
| RUH | 4 | 10 |
| RUK | 2 | 11 |
| SJA | 3 | 8 |
| Personskade totalentreprenør | 0 | 1 |
| Personskade Underentreprenør | 0 | 0 |
| Personskade Innleid | 0 | 0 |
| Fraværsskade totalentreprenør | 0 | 0 |
| Skader alternativt arbeid | 0 | 1 |

**Risiko**

* Grunnarbeid nær gassledning og høyspentkabler
* Transport og montasje av svært lang og tung last (dragere på inntil 20m og betongelementer)
* Arbeid i høyden, det skal monteres glasstak 10 m over gulv
* Betongelementmontasje

**Framdrift/ Pågående aktiviteter**

* Entreprenørs bemanning i februar:

|  |  |  |
| --- | --- | --- |
| Firma | Entreprise | Bemanning |
| Kruse Smith as | Administrasjon | 5 |
| Kruse Smith as | Betongarbeider | 7 |
| Kruse Smith as | Brannsikring | 2 |
| Risa | Grunnarbeider | 6 |
| Apply TB | Rørlegger | 6 |
| Apply TB | Ventilasjon | 6 |
| Apply TB | Elektro | 4 |
| Elementmontasje Vest | Prefabrikkerte betongelementer | 8 |
| Stålteknikk | Stålmontasje | 2 |
| Murmester Jan Petersen | Murarbeider | 2 |
| Akost | Tømmerarbeider | 17 |
| Sandnes Tak | Tekkearbeider | 4 |
| Rubicon | Glass og aluminiumsfasade | 2 |
| Sum bemanning: | | 71 |

* Totalentreprenør har varslet framdriftskonsekvenser på 7 uker, varselet er godkjent 8. mars 2016, men BH vil få anledning til å igangsette montasje av installasjoner 2 uker tidligere, altså 5 uker etter opprinnelig plan.
* Arkitekt utarbeider fargekonsept for bygget, dette gjennomgås med BH og prosjektleder uke 10.
* Entreprenørs arkitekt er engasjert for å utarbeide inventarplaner for bygget, prosjektleder har purret på leveringsdato.
* Skiltplan mottatt fra konsulent. Nye innspill/merknader mottatt fra Sandnes kommune, Bymiljø. Skiltplan revideres iht. til disse.
* Utarbeidelse av husleieavtaler pågår. Avdeling «Utvikling» er ansvarlig for dette arbeidet. Møte med Rogaland brann og redning IKS er avholdt, Helse Stavanger er invitert til møte 31 mars.
* Utarbeidelse av konkurransegrunnlag for slangevaskmaskin og barrierevaskemaskiner pågår.
* Ukentlige særmøter med Rogaland brann- og redning IKS for å få brukermedvirkning strukturert.
* Montasje av betongelementer bygg 1
* Montasje av stål i bygg 1
* Murarbeider bygg 3 og bygg 2
* Tømmerarbeider i bygg 2 og 3, både ytter- og innervegger
* Støping av gulv på grunn + gulvvarme i bygg 1 og 2
* Montering av ventilasjonsaggregater i teknisk rom bygg 3
* Montering av overvannsledninger for takvann i bygg 2
* Bestilling av nødnettsdekning for bygget er sendt DNK. DNK har igangsatt prosjektering.
* Avklaring av 110-sentral pågår (brannsjef avklarer ift. DNK og KS). Behov for avklaring av evt. gjenbruk eller nyanskaffelser av utstyr samt tidspunkt for installasjon.

**Kostnader;**

Prosjektet blir delt i fire separate prosjekt som det føres egne byggeregnskap for. Inndeling er basert på areal. Løsningen er godkjent av Skatt Vest:

* Legevakt og øyeblikkelig hjelpetilbud, intern del for Sandnes kommune
* Legevakt og øyeblikkelig hjelpetilbud, ekstern del for Gjesdal, Time og Klepp
* Hovedbrannstasjon
* Ambulansesentral

Det er bevilget 520,5 mill. kr til prosjektet gjennom vedtatt K2. Dette innbefatter kjøp av tomt og regulering av tomten. Prosjektet vil slik det ser ut pr. januar 2016, kunne gjennomføres innenfor budsjettramme.

**Diverse**

Utbyggingsavtale foreligger, men det er ikke mottatt faktura på bidrag det er stilt krav om i avtalen enda.

**Forslag til vedtak:**

* Saken tas til orientering

Sandnes Eiendomsselskap KF, 09.03.2016

Torbjørn Sterri

Daglig leder